LASTLOG(8)

NÉV
lastlog - a lastlog fájl vizsgálata

ÁTTEKINTÉS
lastlog [-u uid] [-t napokszáma]

LEÍRÁS
A lastlog formázza és olvashatóan megjeleníti a /var/log/lastlog tartalmát. A listában szerepel a login-név, a terminál (port) azonosítója és a felhasználó legutolsó belépésének ideje. Paraméterek nélkül meghívva a felhasználó-azonosítók (UID) alapján sorbarendezve jelennek meg az értékek. A -u login-név opció megadása esetén csak a megadott felhasználó utolsó belépésének ideje jelenik meg. A -t napok száma opció megadásával csak a megadott számú napon belüli belépési idők jelennek meg. A -r opció felülírja a -u opciót.

Ha a felhasználó még soha nem lépett be, akkor a terminál és az idő helyett a **Never logged in** felirat jelenik meg.

FÁJLOK
/var/log/lastlog - a felhasználók legutóbbi belépéseit tartalmazza

MEGJEGYZÉS
Ha a felhasználói azonosító számok (UID-k) között nagyobb üres tartományok vannak, akkor a lastlog futásakor megtörténhet, hogy hosszabb ideig nem jelenik meg semmi a képernyőn (pl ha a 170-es és a 800-as azonosítójú felhasználók között nincs több azonosító, akkor a 171 és 799 közötti számok kiértékelése alatt a képernyőn nem változik semmi).

SZERZŐK
Julianne Frances Haugh (jfh@tab.com)
Phillip Street

MAGYAR FORDÍTÁS
Hermann Benedek (bence@intercom.hu)